آوروپا بیرلیگی شوراسی‌نین صدری شارل میشل آوروپا بیرلیگی-نین روسیایا قارشی نفت و گاز تحریمینی "گئج-تئز" تطبیق ائدجگینه امین اولدوغونو بیلدیریب.
اوکراینا-دا نظارتین برپا اولوندوغو بورودیانکا شهرینه سفر ائدن میشل اوکراینا پرزیدنتی ولادیمیر زلئنسکی ایله گؤروشوب و بیرگه مطبوعات کنفرانسی کئچیریب.
میشل دئییب کی، بون‌لار وحشی‌لیک‌دیر، جینایت‌دیر. جزالاندیریلما‌لی‌دیر. اونلار جزا‌لارینی آلا‌جاق‌لار. اوکراینانین غلبه‌سینی ایسته‌دیگیمیز اوچون الیمیزدن گلن دستکی گؤسترمکده قرارلییک.
آوروپا بیرلیگی-نین اوکراینانین یانیندا اولاجاغینا سؤز وئردیگینی وورغولایان میشل "ایندییه‌دک بیر چوخ کونکرت تدبیرلر گؤرموشوک. بو کیفایت دئییل و اونا گؤره ده دایم روسیایا تضییق‌لری آرتیرماغا چالیشیریق" دئییب.
شارل میشل اوکراینانین آوروپا بیرلیگینه عضو‌لوگو ایله باغلی ایسه دئییب کی، آوروپا بیرلیگی داخیلینده عضولوک پروسه‌سی ایله باغلی موختلیف فیکیرلرین اولدوغو "سیرر دئییل" بو هم حقوقی، هم ده سیاسی بیر پروسه ‌دیر.
ژوئن آیی‌نین سونوندا آوروپا بیرلیگی کمیسیونونون اؤز فیکرینی آچیقلاماسی‌نین لازیم اولدوغونو بیلدیرن میشل بو پروسه رئال‌لاشان کیمی قیمتلندیرمه پروسه‌سینه باشلایاجاغینی بیلدیریب.
شورا صدری روسیایا نفت و گاز تحریمی ایله باغلی "شخصاً امینم کی، بو، گئج-تئز حل اولونا‌جاق، چونکی آوروپا بیرلیگی روسیا‌دان انرژی آسیلیلیغینی دایان‌دیرماقدا قرارلی‌دیر" دئییب.
